CELEX: 22005D0023
Language: da
Date: 2005-02-08 00:00:00
Title: Afgørelse truffet af Det Blandede EØS-udvalg nr. 23/2005 af 8. februar 2005 om ændring af protokol 31 til EØS-aftalen om samarbejde på særlige områder ud over de fire friheder

23.6.2005   
            
            
               DA
            
            
               Den Europæiske Unions Tidende
            
            
               L 161/52
            
         AFGØRELSE TRUFFET AF DET BLANDEDE EØS-UDVALG
   Nr. 23/2005
   af 8. februar 2005
   om ændring af protokol 31 til EØS-aftalen om samarbejde på særlige områder ud over de fire friheder
   DET BLANDEDE EØS-UDVALG HAR -
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 86 og 98, og
   ud fra følgende betragtninger:
   
               1)
            
            
               Protokol 31 til aftalen blev ændret ved afgørelse nr. 90/2004 truffet af Det Blandede EØS-udvalg den 8. juni 2004 (1).
            
         
               2)
            
            
               Det er hensigtsmæssigt at udvide de kontraherende parters samarbejde til at omfatte Europa-Parlamentets og Rådets forordning (EF) nr. 851/2004 af 21. april 2004 om oprettelse af et europæisk center for forebyggelse af og kontrol med sygdomme (2).
            
         
               3)
            
            
               Protokol 31 til aftalen bør derfor ændres, således at dette udvidede samarbejde kan finde sted fra den 1. januar 2005 -
            
         TRUFFET FØLGENDE AFGØRELSE:
   Artikel 1
   Følgende indsættes efter stk. 3 i artikel 16 i protokol 31 til aftalen:
   
      
                  »4.
               
               
                  
                              (a)
                           
                           
                              EFTA-staterne deltager fuldt ud i det europæiske center for forebyggelse af og kontrol med sygdomme, i det følgende benævnt »centret«, oprettet i henhold til følgende fællesskabsretsakt:
                              
                                          —
                                       
                                       
                                          
                                             32004 R 0851: Europa-Parlamentets og Rådets forordning (EF) nr. 851/2004 af 21. april 2004 om oprettelse af et europæisk center for forebyggelse af og kontrol med sygdomme (EUT L 142 af 30.4.2004, s. 1).
                                       
                                    
                        
                              (b)
                           
                           
                              EFTA-staterne bidrager finansielt til de aktiviteter, der er nævnt i litra (a) i overensstemmelse med artikel 82, stk. 1, litra a), i og protokol 32 til aftalen.
                           
                        
                              (c)
                           
                           
                              EFTA-staterne deltager fuldt ud i bestyrelsen med samme rettigheder og forpligtelser som EU-medlemsstaterne, med undtagelse af stemmeret.
                           
                        
                              (d)
                           
                           
                              EFTA-staterne deltager fuldt ud i det rådgivende forum med samme rettigheder og forpligtelser som EU-medlemsstaterne.
                           
                        
                              (e)
                           
                           
                              EFTA-staterne anvender på agenturet og dettes personale protokollen vedrørende De Europæiske Fællesskabers privilegier og immuniteter og de gældende regler, som er vedtaget i medfør af protokollen.
                           
                        
                              (f)
                           
                           
                              Uanset artikel 12, stk. 2, litra a), i ansættelsesvilkårene for de øvrige ansatte i De Europæiske Fællesskaber kan statsborgere fra EFTA-staterne, der råder over deres fulde borgerlige rettigheder, ansættes på kontrakt af agenturets direktør.
                           
                        
                              (g)
                           
                           
                              I henhold til artikel 79, stk. 3, i aftalen finder aftalens del VII (institutionelle bestemmelser) anvendelse på dette stykke.
                           
                        
                              (h)
                           
                           
                              Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter anvendes i forbindelse med denne forordning ligeledes på alle agenturets dokumenter vedrørende EFTA-staterne.«
                           
                        
            
   Artikel 2
   Denne afgørelse træder i kraft dagen efter den sidste meddelelse til Det Blandede EØS-udvalg, jf. aftalens artikel 103, stk. 1 (3).
   Den anvendes fra den 1. januar 2005.
   Artikel 3
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 8. februar 2005
      
         
            På vegne af Det Blandede EØS-udvalg
         
         
            Formand
         
         Richard. WRIGHT
      
   
   
      (1)  EUT L 349 af 25.11.2004, s. 52.
   
      (2)  EUT L 142 af 30.4.2004, s. 1.
   
      (3)  Forfatningsmæssige krav angivet.